Riina Sikkut märkis, et tema jaoks on üllatav EKRE jätkuv hirmutamistaktika. Sikkut toob näiteks Margus Linnamäe sõnavõtu, milles ärimees kinnitas, et ükski tema apteek rahvale uksi ei sulge, vaid ta annab need lihtsalt proviisoritele ära. Miks siis EKRE ikka edasi hirmutab? Helme sõnul tulevad riigile sellest jällegi hüvitisenõuded.

Samal teemal Poliitika EKRE soovib vabastada apteegid hulgimüügifirmade haardest Urmas Kruuse tõi välja info, et ketiapteekide hinnatase on kõrgem kui proviisorite apteekides ja palus seda kommenteerida. Helme tõi vastuses välja, et tema isiklikult ei ole märganud, et proviisorite apteekides oleks hind madalam. „Proviisorid teevad samamoodi äri, ma ei kujuta ette, miks peaksid nende apteekides hinnad madalamad olema,“ märkis ta.

Taavi Rõivas tõi välja, et igal ministril on oma osakond ja praegune sotsiaalminister Tanel Kiik ei ole EKREga samal seisukohal. „Kas te ei usalda Tanel Kiike?“

„Meil on olnud temaga väga põhjapanevaid diskussioone. Ta (minister Kiik – toim.) saab ju tegelikult väga hästi aru, et see kriis tuleb. Viimasel ajal ei ole ka tema väga kindel selles, kas see reform on väga hea asi. Ma ei viiks asja sellele tasemele ja ma kutsun teid kõiki töötama selle nimel, et meil apteekide kättesaadavus ei väheneks,“ vastas Helme Rõivasele.

Annely Akkermann tõi välja, et on olnud seaduskuulekaid apteegipidajaid, kes hakkasid viis aastat tagasi apteeke proviisoritele üle kandma ja tegid selle jaoks vajalikke investeeringuid. „Kuidas te vaatate neile seaduskuulekatele inimestele silma ja ütlete, et nende investeeringud on luhta jooksnud?“ Samuti mainis Akkermann, et pole õige selles küsimuses kahjunõuetega ähvardada.

Helle-Moonika Helme sõnul ei võeta selle reformi ümber pööramisel mainitud apteegipidajatelt midagi ära. „Selles mõttes ma arvan et mitte kellelgi pole midagi selle (EKRE eelnõu – toim.) vastu. Kui ma räägin siin kahjunõuetest, siis ma ei saa aru, kust te võtate, et ma ähvardan. Fakt on see, et kõikidel kasu teenijatel on õigus oma ärisid kaitsta. Miks me tekitame seda segadust? Ma ikkagi kutsun üles, et me peaks tegema tööd kriiside lahendamise, mitte nende juurde tekitamise nimel,“ vastas Helme.

Raimond Kaljulaid tõi välja, et apteegireformi osas on segadus vaid sellepärast, et sügisel ei olnud selge, mis seisukohal valitsus selle eelnõu suhtes on.

Proviisorite apteekide madalamate hindade osas märkis Helme, et ajakirjanduses tehtud uuringud, milles võrreldi erinevate apteekide hindu, ei pruugi olla siiski tõesed. Helme sõnul teevad ka apteegid kampaaniaid ja see võib mõjutada seda, millised olid ajakirjanike uurimuste tulemused.